ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1993 για την εξουσιοδότηση του Ηνωμένου Βασιλείου να εφαρμόσει ένα ειδικό μέτρο σύμφωνα με το άρθρο 22 παράγραφος 12 στοιχείο α) της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (93/609/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 22,

την πρόταση της Επιτροπής,

Εκτιμώντας:

ότι, σύμφωνα με το άρθρο 22 παράγραφος 12 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος τη λήψη ειδικών μέτρων για την απλούστευση των υποχρεώσεων υποβολής των πινάκων που προβλέπονται στο άρθρο 22 παράγραφος 6 στοιχείο β)- ότι το άρθρο 22 παράγραφος 12 ορίζει σαφώς ότι αυτά τα μέτρα απλούστευσης δεν πρέπει να θέτουν σε κίνδυνο την ορθή διεξαγωγή του ελέγχου των ενδοκοινοτικών πράξεων, και ότι μπορούν να λαμβάνουν τη μορφή που περιγράφεται στα στοιχεία α) και β) του άρθρου 22 παράγραφος 12-

ότι το Ηνωμένο Βασίλειο, με επιστολή την οποία έλαβε η Επιτροπή στις 27 Απριλίου 1993, ζήτησε την άδεια να εφαρμόσει ένα μέτρο απλούστευσης που λαμβάνει τη μορφή που προβλέπεται στο άρθρο 22 παράγραφος 12 στοιχείο α)-

ότι η έγκριση αυτή θα είναι προσωρινή-

ότι το εν λόγω μέτρο δεν έχει αρνητική επίπτωση στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 22 παράγραφος 12 της οδηγίας 77/388/ΕΟΚ, επιτρέπεται στο Ηνωμένο Βασίλειο, από την 1η Ιανουαρίου 1993 μέχρι τις 31 Δεκεμβρίου 1996, ή μέχρι το τέλος του προσωρινού καθεστώτος στην περίπτωση που αυτό θα συμβεί σε μεταγενέστερο χρόνο, να θεσπίσει ένα ειδικό μέτρο σύμφωνα με το άρθρο 22 παράγραφος 12 στοιχείο α), για την απλούστευση των υποχρεώσεων που προβλέπονται στην παράγραφο 6 στοιχείο β) του άρθρου 22 σχετικά με τους ανακεφαλαιωτικούς πίνακες.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 22 Νοεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. L 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 92/111/ΕΟΚ (ΕΕ αριθ. L 384 της 30. 12. 1992, σ. 47).
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1993 για την έγκριση ορισμένων σχεδίων εκτάκτου ανάγκης για τον έλεγχο της νόσου του αφθώδους πυρετού

(93/455/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/423/ΕΟΚ του Συμβουλίου της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προελεύσεως τρίτων χωρών (1), και ιδίως το άρθρο 5 παράγραφος 4,

Εκτιμώντας:

ότι η Επιτροπή έχει ήδη θεσπίσει κριτήρια τα οποία πρέπει να εφαρμόζονται κατά το σχεδιασμό των σχεδίων εκτάκτου ανάγκης για τον έλεγχο της νόσου του αφθώδους πυρετού, με την απόφαση 91/42/ΕΟΚ (2)-

ότι ορισμένα κράτη μέλη έχουν υποβάλει για έγκριση εθνικά σχέδια εκτάκτου ανάγκης- ότι, μετά από εξέτασή τους, διαπιστώθηκε ότι με τα σχέδια αυτά επιτυγχάνεται ο επιδιωκόμενος στόχος και πληρούνται όλες οι απαιτήσεις που ορίζονται στην απόφαση 91/42/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα σχέδια εκτάκτων μέτρων για τον έλεγχο της νόσου του αφθώδους πυρετού, τα οποία είχαν υποβληθεί από τα κράτη μέλη όπως αναφέρεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 13. 8. 1990, σ. 13.

(2) ΕΕ αριθ. L 23 της 29. 1. 1991, σ. 29.

ΠΑΡΑΡΤΗΜΑ

Εγκρίνονται τα σχέδια εκτάκτων μέτρων για τον έλεγχο της νόσου του αφθώδους πυρετού, τα οποία είχαν υποβληθεί από τα ακόλουθα κράτη μέλη:

Βέλγιο

Δανία

Γερμανία

Ελλάδα

Ισπανία

Γαλλία

Ιρλανδία

Ιταλία

Λουξεμβούργο

Πορτογαλία

Ηνωμένο Βασίλειο
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1992 για την έγκριση του σχεδίου σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία το οποίο υπέβαλε η Ισπανία (Το κείμενο στην ισπανική γλώσσα είναι το μόνο αυθεντικό)

(93/75/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/495/ΕΟΚ του Συμβουλίου της 24ης Σεπτεμβρίου 1990 με την οποία θεσπίζεται χρηματοδοτική δράση της Κοινότητας για την εξάλειψη της λοιμώδους αιματοποιητικής νέκρωσης των σαλμονοειδών στην Κοινότητα (1), και ιδίως το άρθρο 4,

Εκτιμώντας:

ότι, σύμφωνα με τις διατάξεις του άρθρου 1 της απόφασης 90/495/ΕΟΚ, τα κράτη μέλη πρέπει να υποβάλουν σχέδιο για τον προσδιορισμό του ποσοστού της λοίμωξης στην Κοινότητα όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) στην επικράτειά τους-

ότι, με επιστολή στις 24 Μαρτίου 1992, η Ισπανία κοινοποίησε στην Επιτροπή το σχέδιό της-

ότι, μετά από εξέταση, το σχέδιο αυτό απεδείχθη σύμφωνο με την απόφαση 90/495/ΕΟΚ, και ιδίως με το άρθρο 3-

ότι, συνεπώς, πληρούνται οι όροι για τη χρηματοδοτική συμμετοχή της Κοινότητας οι οποίοι προβλέπονται στο άρθρο 7 της απόφασης 90/495/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο το οποίο υπέβαλε η Ισπανία για τον προσδιορισμό του ποσοστού της λοίμωξης (ΛΑΝ και ΙΑΣ) στην επικράτειά της.

Άρθρο 2

Η Ισπανία θέτει σε ισχύ από την 1η Οκτωβρίου 1992 τις νομοθετικές, ρυθμιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η χρηματοδοτική συμμετοχή της Κοινότητας για την Ισπανία ορίζεται σε 50 % των δαπανών που αναφέρονται στο άρθρο 3 παράγραφοι 4 και 5 της απόφασης 90/495/ΕΟΚ.

Άρθρο 4

Η χρηματοδοτική ενίσχυση της Κοινότητας χορηγείται κατόπιν υποβολής των δικαιολογητικών στοιχείων.

Άρθρο 5

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 23 Δεκεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 276 της 6. 10. 1990, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για την συμπλήρωση της κοινής δράσης που αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (93/729/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

την απόφαση 93/-603/ΚΕΠΠΑ της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1), και ιδίως το σημείο 4,

ΑΠΟΦΑΣΙΖΕΙ:

1. Το κονδύλιο που απαιτείται για τη χρηματοδότηση των αναγκών για τη μεταφορά της βοήθειας οι οποίες προσδιορίζονται στην έκθεση που καταρτίστηκε σύμφωνα με το σημείο 3 της απόφασης 93/603/ΚΕΠΠΑ ανέρχεται σε 48,30 εκατομμύρια Ecu.

Το ήμισυ του ποσού αυτού, ήτοι 24,15 εκατομμύρια Ecu, βαρύνει τον προϋπολογισμό των Ευρωπαϊκών Κοινοτήτων. Οι δαπάνες αυτές εμφαίνονται στο μέρος ΙΙΙ. Β, Επιτροπή, του προϋπολογισμού.

Το Συμβούλιο θα αποφασίσει, εν ευθέτω χρόνω, τις λεπτομέρειες χρηματοδότησης του υπολοίπου από τα κράτη μέλη.

2. Ανάλογα με τις κατά προτεραιότητα ανάγκες που θα καθοριστούν σε στενή συνεργασία με τους εμπειρογνώμονες των κρατών μελών και με άλλους ειδικευμένους εμπειρογνώμονες, η Επιτροπή θέτει σε εφαρμογή την κοινή δράση εντός των ορίων του ποσού που βαρύνει τον προϋπολογισμό των Ευρωπαϊκών Κοινοτήτων.

3. Η παρούσα απόφαση αρχίζει να ισχύει και εφαρμόζεται για την περίοδο που καλύπτεται από την απόφαση 93/603/ΚΕΠΠΑ.

4. Η παρούσα απόφαση θα δημοσιευθεί στην Επίσημη Εφημερίδα.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

W. CLAES

(1) ΕΕ αριθ. L 286 της 20. 11. 1993, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1993 για τροποποίηση της απόφασης 92/571/ΕΟΚ σχετικά με νέα μεταβατικά μέτρα που είναι αναγκαία για να διευκολυνθεί η μετάβαση στο καθεστώς κτηνιατρικών ελέγχων, το οποίο προβλέπεται από την οδηγία 90/675/ΕΟΚ του Συμβουλίου (93/695/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 30,

Εκτιμώντας:

ότι, με την οδηγία 90/675/ΕΟΚ, θεσπίζονται ρυθμίσεις για ένα νέο σύστημα κτηνιατρικών ελέγχων για προϊόντα προελεύσεως τρίτων χωρών που εισάγονται στην Κοινότητα-

ότι η Επιτροπή, βάσει των αποφάσεων 92/399/ΕΟΚ (3) και 92/571/ΕΟΚ (4), θέσπισε ορισμένα μεταβατικά μέτρα για να διευκολυνθεί η μετάβαση στο νέο καθεστώς κτηνιατρικών ελέγχων που προβλέπονται από την οδηγία 90/675/ΕΟΚ του Συμβουλίου- ότι τα μέτρα αυτά λήγουν στις 31 Δεκεμβρίου 1993-

ότι είναι αναγκαίο να παραταθούν για μικρό χρονικό διάστημα τα νέα μεταβατικά μέτρα, τα οποία διευκολύνουν τη σταδιακή εφαρμογή του καθεστώτος που θεσπίστηκε από την οδηγία 90/675/ΕΟΚ-

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 8 της απόφασης 92/571/ΕΟΚ, η ημερομηνία "31 Δεκεμβρίου 1993" αντικαθίσταται από την ημερομηνία "28 Φεβρουαρίου 1994".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 221 της 6. 8. 1992, σ. 54.

(4) ΕΕ αριθ. L 367 της 16. 12. 1992, σ. 36.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 20ής Δεκεμβρίου 1993

για τη σύναψη, εξ ονόματος της Ευρωπαϊκής Κοινότητας, του συμπληρωματικού πρωτοκόλλου μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου

(93/744/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, έως ότου αρχίσει να ισχύει η ευρωπαϊκή συμφωνία, η οποία υπεγράφη στο Λουξεμβούργο στις 4 Οκτωβρίου 1993, είναι απαραίτητη η έγκριση του συμπληρωματικού πρωτοκόλλου στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, η οποία υπεγράφη στις Βρυξέλλες στις 16 Δεκεμβρίου 1991, όπως τροποποιήθηκε κατόπιν με την ανταλλαγή επιστολών που υπεγράφησαν στις 15 Δεκεμβρίου 1992 για την παράταση της ισχύος της εν λόγω συμφωνίας 7

ότι η ενδιάμεση συμφωνία τροποποιήθηκε τελευταία με πρόσθετο πρωτόκολλο που μονογραφήθηκε στις 16 Ιουλίου 1993 και εφαρμόζεται προσωρινά από 1ης Ιουλίου 1993 με σκοπό την αύξηση και επίσπευση ορισμένων κοινοτικών παραχωρήσεων 7

ότι η Επιτροπή έχει διαπραγματευθεί εξ ονόματος των Κοινοτήτων με τη Σλοβακική Δημοκρατία συμπληρωματικό πρωτόκολλο στην ενδιάμεση συμφωνία, ώστε η συμφωνία αυτή να προσαρμοσθεί στη διάλυση της Τσεχικής και Σλοβακικής Ομοσπονδιακής Δημοκρατίας στις 31 Δεκεμβρίου 1992 και στην επακόλουθη διαδοχή της από τη Σλοβακική Δημοκρατία 7

ότι είναι απαραίτητη η έγκριση του εν λόγω συμπληρωματικού πρωτοκόλλου,

ΑΠΟΦΑΣΙΖΕΙ:

Άρθρο 1

Με την παρούσα απόφαση εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, το συμπληρωματικό πρωτόκολλο στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου.

Το κείμενο του συμπληρωματικού πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το συμπληρωματικό πρωτόκολλο δεσμεύοντας την Ευρωπαϊκή Κοινότητα.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

W. CLAES
ΑΠΑΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη σύναψη της συμφωνίας υπό μορφή ανταλλαγής επιστολών όσον αφορά τη συμφωνία για την αλιεία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (94/740/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι στο πλαίσιο των διαπραγματεύσεων για τον Ευρωπαϊκό Οικονομικό Χώρο (ΕΟΧ) κατέστη δυνατή η διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τη συμφωνία για την αλιεία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας-

ότι η εν λόγω συμφωνία αποτελεί αναπόσπαστο μέρος της δέσμης των αποτελεσμάτων των διαπραγματεύσεων για τον ΕΟΧ και ουσιαστικό στοιχείο για την έγκριση από την Κοινότητα της συμφωνίας ΕΟΧ-

ότι η εν λόγω συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών σχετικά με τη συμφωνία για την αλιεία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση της έγκρισης της συμφωνίας από την Κοινότητα.

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 305 της 23. 11. 1992, σ. 63.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Νοεμβρίου 1993 που αμφορά τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας για αμοιβαία προστασία και έλεγχο των ονομασιών οίνων (93/724/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η συμφωνία η οποία αποτέλεσε αντικείμενο διαπραγματεύσεων μεταξύ της Ευρωπαϊκής Κοινότητας και της Δημορκατίας της Ουγγαρίας για αμοιβαία προστασία και έλεγχο των ονομασιών οίνων θα βοηθήσει τη λήψη μέτρων για να εξαλειφθεί αποτελεσματικότερα ο αθέμιτος ανταγωνισμός, κατά την άσκηση των εμπορικών δραστηριοτήτων, να εξασφαλιστεί μεγαλύτερη προστασία του καταναλωτή και να προωθηθεί το εμπόριο μεταξύ των συμβαλλόμενων μερών 7 ότι είναι ως εκ τούτου επιθυμητό να εγκριθεί η εν λόγω συμφωνία 7 ότι, προκειμένου να διευκολυνθεί η εφαρμογή ορισμένων διατάξεων της συμφωνίας, η Επιτροπή θα έπρεπε να εξουσιοδοτηθεί να κάνει τις αναγκαίες τεχνικές προσαρμογές, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1) 7 ότι, εφόσον οι διατάξεις της συμφωνίας συνδέονται άμεσα με μέτρα τα οποία καλύπτονται από την κοινή εμπορική πολιτική και την κοινή γεωργική πολιτική, η εν λόγω συμφωνία πρέπει να γίνει σε κοινοτικό επίπεδο,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Ουγγαρίας για αμοιβαία προστασία και έλεγχο των ονομασιών οίνων, το πρωτόκολλο, οι ανταλλαγές επιστολών καθώς και οι δηλώσεις που προσαρτώνται σ' αυτήν, εγκρίνονται εξ ονόματος της Κοινότητας.

Το κείμενα των πράξεων που αναφέρονται στο πρώτο εδάφιο, επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία και να καταθέσει το έγγραφο έγκρισης από την Κοινότητα.

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 19 παράγραφος 1 της συμφωνίας.

Άρθρο 3

Για την εφαρμογή του άρθρου 14 της συμφωνίας, η Επιτροπή εξουσιοδοτείται να συνάψει τις αναγκαίες τροποποιητικές πράξεις της συμφωνίας, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 23 Νοεμβρίου 1993.

Για το Συμβούλιο Ο Πρόεδρος M. SMET

(1) ΕΕ αριθ. L 84 της 27. 3. 1987, σ. 1. Κανονισμός όπως τροποποίηθηκε τελευταία από τον κανονισμό (ΕΟΚ) αριθ. 1566/93 (ΕΕ αριθ. L 154 της 25. 6. 1993, σ. 39).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Νοεμβρίου 1993 για το διορισμό μέλους της Οικονομικής και Κοινωνικής Επιτροπής (93/618/Ευρατόμ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,

τη συνθήκη για την Ευρωπαϊκή Κοινότητα Ατομικής Ενέργειας, και ιδίως τα άρθρα 165 έως 167,

τη σύμβαση σχετικά με ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που τελειώνει στις 20 Σεπτεμβρίου 1994 (1),

Εκτιμώντας ότι μια θέση μέλους της προαναφερόμενης επιτροπής έμεινε κενή μετά την παραίτηση του κ. Svend Skovbro Larsen, που περιήλθε στη γνώση του Συμβουλίου στις 25 Ιουλίου 1993,

Έχοντας υπόψη τις υποψηφιότητες που υπέβαλε η δανική κυβέρνηση στις 8 Σεπτεμβρίου 1993,

Αφού έλαβε την ευνοϊκή γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Soren Kargaard διορίζεται μέλος της Οικονομικής και Κοινωνικής Επιτροπής σε αντικατάσταση του κ. Svend Skovbro Larsen και για το υπόλοιπο της θητείας του, ήτοι μέχρι 20 Σεπτεμβρίου 1994.

Βρυξέλλες, 29 Νοεμβρίου 1993.

Για το Συμβούλιο

Ο Πρόεδρος

G. COEME

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Οκτωβρίου 1993 περί τροποποιήσεως της απόφασης 92/81/ΕΟΚ σχετικά με την κατάρτιση του κοινοτικού πλαισίου στήριξης για κοινοτικές παρεμβάσεις των διαρθρωτικών ταμείων στις Κάτω Χώρες για τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην ολλανδική γλώσσα είναι το μόνο αυθεντικό)

(93/571/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,

Εκτιμώντας:

ότι η Επιτροπή εξέδωσε στις 13 Δεκεμβρίου 1991 την απόφαση 92/81/ΕΟΚ (3) σχετικά με την κατάρτιση του κοινοτικού πλαισίου στήριξης για τις κοινοτικές παρεμβάσεις βάσει του κανονισμού (ΕΟΚ) αριθ. 866/90 για την περίοδο από 1η Ιαναουαρίου 1991 έως 31 Δεκεμβρίου 1993-

ότι τα συμπληρωματικά και ανασυσταθέντα χρηματοδοτικά μέσα απαιτούν αναθεώρηση των πιστώσεων του προϋπολογισμού που προβλέπονται για δημοσιονομική βοήθεια από την Κοινότητα-

ότι η Επιτροπή στήριξης στο πλαίσιο της εφαρμογής του κανονισμού (ΕΟΚ) αριθ. 866/90 και (ΕΟΚ) αριθ. 867/90 στις Κάτω Χώρες, αποφάσισε στις 10 Δεκεμβρίου 1992 να τροποποιήσει το χρηματοδοτικό σχέδιο του κοινοτικού πλαισίου στήριξης-

ότι η απόφαση της Επιτροπής στήριξης συνεπάγεται τον εκ νέου χρηματοδοτικό προγραμματισμό της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα "Εγγυήσεων", όσον αφορά το συνολικό ποσό και τα ποσά ανά κεφάλαιο που προβλέπονται στο άρθρο 2 της απόφασης 92/81/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 2 της απόφασης 92/81/ΕΟΚ τροποποιείται ως εξής:

Τα δημοσιονομικά κονδύλια που προβλέπονται για δημοσιονομική βοήθεια από την Κοινότητα, κατανέμονται ως εξής:

"(σε χιλιάδες Ecu σε σταθερές τιμές το 1993)

"" ID="01">1. Κρέας> ID="02">7 994"> ID="01">2. Αυγά και πουλερικά> ID="02">4 110"> ID="01">3. Πατάτες> ID="02">3 150"> ID="01">4. Οπωροκηπευτικά> ID="02">4 592"> ID="01">5. Διάφορα φυτικά προϊόντα> ID="02">1 255"> ID="01">6. Διάφορα εμπορίας και μεταποίησης> ID="02">582 "> ID="01">Σύνολο> ID="02">21 684 ">

Η ανάγκη που προκύπτει για εθνική χρηματοδότηση εκτιμάται σε 8 374 233 Ecu περίπου για το δημόσιο τομέα και 137 426 638 Ecu για τον ιδιωτικό τομέα.

Άρθρο 2

Η παρούσα απόφαση απευθύνεται στις Κάτω Χώρες και στο υπουργείο γεωργίας, φυσικής και αλιείας.

Βρυξέλλες, 11 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 353 της 17. 12. 1990, σ. 23.

(3) ΕΕ αριθ. L 31 της 7. 2. 1992, σ. 44.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Νοεμβρίου 1993 για την ακύρωση της απόφασης 93/531/ΕΟΚ σχετικά με ορισμένα μέτρα προστασίας που αφορούν την αφρικανική πανώλη των χοίρων στην Πορτογαλία (93/601/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/187/ΕΟΚ, και ιδίως το άρθρο 9 παράγραφος 4,

Εκτιμώντας:

ότι, συνεπεία των κρουσμάτων αφρικανικής πανώλους των χοίρων που εκδηλώθηκαν στην περιοχή του Alentejo της Πορτογαλίας, η Επιτροπή θέσπισε την απόφαση 93/531/ΕΟΚ της 15ης Οκτωβρίου 1993 σχετικά με ορισμένα μέτρα προστασίας που αφορούν την αφρικανική πανώλη των χοίρων στην Πορτογαλία (4), όπως τροποποιήθηκε τελευταία από την απόφαση 93/582/ΕΚ (5)-

ότι τα μέτρα που θεσπίζονται βάσει της απόφασης 93/531/ΕΟΚ, θα πρέπει να είναι προσωρινού χαρακτήρα-

ότι πρέπει να θεσπιστούν ορισμένα μέτρα προστασίας, ειδικά για την κατάσταση στην Πορτογαλία-

ότι, με στόχο τη σαφήνεια, πρέπει να ακυρωθούν τα μέτρα που θεσπίζονται βάσει της απόφασης 93/531/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ακυρώνεται διά της παρούσης η απόφαση 93/531/ΕΟΚ.

Άρθρο 2

Η παρούσα απόφαση τίθεται σε ισχύ από τις 20 Νοεμβρίου 1993.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Νοεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 258 της 16. 10. 1993, σ. 33.

(5) ΕΕ αριθ. L 278 της 11. 11. 1993, σ. 71.